ՀՕՄի Ընկերային Ծառայութիւնը նուիրուած է լայնածաւալ ընկերային ծառայութիւն մատուցելու՝ անբաւարար եկամուտ ունեցող անհատներու եւ ընտանիքներու, իր չորս գրասենեակներով, որոնք կը գտնուին Կլէնտէյլի, Փասատինայի, Հոլիվուտի եւ Նորթ Հոլիվուտի մէջ: Այս ծառայութիւնները կ՛ընդգրկեն հարցերու լուծում, հարցաթերթիկներու ամբողջացում, բնակարանային եւ փոխադրամիջոցներու առնչուող հարցերու լուծում, աշխատանքային ծառայութիւններ, միջոցներու դիմումներ, անգլերէնը իբրեւ երկրորդ լեզու/կեանքը դիւրացնող դասընթացքներ եւ այլն: ՀՕՄի Ընկերային Ծառայութեան գրասենեակներուն հետ կարելի է կապ հաստատել (818) 241-7533 թիւով կամ socialservices@arswestusa.org հասցէով: